पाएं अपने शहर की ताज़ा ख़बरें और फ्री ई-पेपरडाउनलोड करें
लॉक डाउन के पहले दिन बुधवार को बीडीओ दृष्टि पाठक और सीओ सुरेश पासवान ने प्रखंड के विभिन्न बाजारों,चौक चौराहों पर सरकार के निर्देशानुसार सुबह सात बज्र से ग्यारह बजे तक जो जरूरी दुकानें खुली थी,समय पूरा होने के बाद उन्हें बंद कराने और सड़कों पर बेवजह सैर सपाटा करने वाले लोगों को सख्ती से समझाने के लिए अभियान चलाया। इस क्रम में संग्रामपुर बाजार, भवानीपुर बाजार,दरियापुर के जनता चौक सहित अन्य बाजारों में घूम घूमकर दिनभर चौकसी करते हुए अधिकारियों ने यत्र तत्र कुछ लोगों को तफरी करते पाया तो उन्हें उठक बैठक कराकर घर भेजा जबकि कुछ खुली दुकानों के दुकानदारों को सख्ती के साथ समझाया। बीडीओ पाठक ने बताया कि कोरोना महामारी के बढ़ते ग्राफ के चेन को तोड़ने के लिए जरूरी है लोगों का घरों में रहना।
लेकिन कुछ नासमझ बेवजह सड़कों पर घूमने, पान खाने और सैर सपाटा करने चले आते हैं ऐसे लोगों से यह अपील है कि पूरे समाज और खुद के जीवन को सुरक्षित रखने के लिए संभल जाएं,नहीं तो पुलिस बढियां से समझाएगी।कहा कि दैनिक प्रयोग की जरूरी सामग्री के लिए सुबह सात बजे से ग्यारह बजे तक दुकानें खुल रही हैं। सोसल डिस्टेंस मेंटेन करते हुए चेहरे पर मास्क लगाकर खरीददारी कर लें और जल्दी से घरों में चले जाएं। सीओ और थानाध्यक्ष डॉ राजीव नयन प्रसाद ने जानकारी दिया कि लॉक डाउन को सफल बनाने के लिए जागरूकता वाहन को चलाया जा रहा है। इसपर माइकिंग कराई जा रही है।पुलिस चौक चौराहों ,गांव कस्बों सभी जगह यह कड़ी निगरानी रखेगी ताकि लोग बाहर निकले नहीं और कोरोना के बढ़ते संक्रमण को रोका जा सके।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn